Alexander Vostokov

Alexander Christophori filius Vostokov (Russice Александр Христофорович Востоков, tr. Aleksandr Christoforovič Vostokov), vero nomine Alexander-Valdemarus Osteneck (Theodisce Alexander-Waldemar Osteneck), filius spurius baronis de Osten-Sacken, natus die 16 Martii 1781 in Arensburg (nunc Kuressaare) in Osilia insula (tunc ad Imperium Russicum, nunc ad Estoniam pertinenti), mortuus die 8 Februarii 1864 Petropoli, erat philologus, poeta et interpres Russicus, ab anno 1820 socius Academiae Russicae (Rossicae), ab anno 1841 socius ordinarius Academiae Scientiarum Petropolitanae. 

Carminum lyricorum Vostokovi collectio anno 1806 edita est. Alexandro Radiščev genere dicendi propinquus erat. Notus est ut conditor doctronae de versu Russico  et linguisticae comparativae Slavicae in Russia atque auctor librorum de grammatica linguae Russicae hodiernae. Inter alia opera sua, dictionarium linguae Slavicae ecclesiasticae creavit.

Notae

Nexus externi

 Pagina de Alexandro Vostokov Encyclopaediae Sovieticae Magnae editionis tertiae 

Categoria:Auctores Russici
Categoria:Incolae Estoniae
Categoria:Incolae Imperii Russici
Categoria:Incolae Petropolis
Categoria:Philologi Russiae
Categoria:Poetae Russiae
Categoria:Slavistae
Categoria:Socii Academiae Scientiarum Russicae
Categoria:Colloquium verbo Russico faventium